Fue fundato en l'anyo 219 aC. Ya se parla de la ciudat de Sagunto en bells textos de la literatura clasica, relacionando-la con cosas que pasoron en la Segunda Guerra Punica. Esta ciudat ibero-edetana yera conoixita como Arse pero con lo tiempo esdevendría la ciudat hispanorromana de SAGUNTUM. La historia de Sagunto como ciudat portuaria ye muito extensa, ya en lo sieglo III aC (n'ixa epoca una ciudat d'orichen griego y aliata de Roma) yera un punto estratechico en lo comercio por la mar Mediterrania. Ya en ixa epoca comercianys de Sagunto viviban instalatos a man de lo Puerto (fuera de la ciudat amurallata), pa fer prosperos lurs comercios a costa de los mariners que plegaban ta Sagunto. Este puerto antigo ye l'actual barrio dito Grau Vell.